text: Пълнени чушки | Статия от Веселият Готвач
  Чушки могат да се напълнят с много разнообразни неща и да се получи вкусна и бърза гозба. Освободете въображението си - сирене, зеленчуци, гъби, месо, колбаси, ориз, фиде... при пълнените чушки всичко е позволено. През лятото най-често приготвяме по-леки варианти, основно пресни чушки, пълнени със зеленчуци и сирене. През зимата пък има вариант да се ползват сушени чушки, които преди да се пълнят се накисват във вода, тогава и по-често в плънката участват кайма или парченца месо.
  По-удобни за пълнене и подреждане са камбите (широки, тумбести чушки), но някои хора предпочитат обикновените, продълговати чушки заради вкуса. Най-вероятно имате любима рецепта за приготвяне на пълнени чушки, но разгледайте колекциите тук, със сигурност ще намерите интересни идеи. И не се притеснявайте, ако остане от плънката - изсипете я в тавата до чушките, никой няма да се сърди.